|  |  |
| --- | --- |
| REPUBLIKA HRVATSKA  MINISTARSTVO ZNANOSTI,  OBRAZOVANJA I MLADIH | RKDP:09950  MB: 3328490  ŽR: HR1724020061100109993  PRORAČUNSKI KORISNIK: OŠ ČAVLE  OIB: 85168360573 |

Čavle, 30.01.2025.

**BILJEŠKE UZ FINANCIJSKE IZVJEŠTAJE**

**OD 1. SIJEČNJA DO 31.PROSINCA 2024. GODINE**

Obveza sastavljanja Financijskog izvještaja i Bilješki uz financijske izvještaje propisano je člankom 139. Zakona o proračunu (NN br. 144/21.) i Pravilnikom o financijskom izvještavanju u proračunskom računovodstvu (NN, broj 37/22.)

Škola je javna ustanova koja obavlja djelatnost odgoja i obrazovanja u osnovnoj školi. Škola je pravna osoba koja se, nakon što od nadležnog Ministarstva pribavi rješenje o početku rada, upisuje u sudski registar nadležnog Trgovačkog suda te u zajednički elektronički upisnik ustanova osnovnog i srednjeg školstva koji vodi Ministarstvo znanosti i obrazovanja.

1. **BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

Prihodi i rashodi u 2024. godini kretali su se uglavnom u okvirima planiranih sredstava.

Na sljedećim računima iz računskog plana došlo je do određenih odstupanja u odnosu na isto razdoblje prethodne godine:

6361 – Tekuće pomoći proračunskim korisnicima iz proračuna koji im nije nadležan – do povećanja prihoda u odnosu na prošlu godinu došlo je zbog većih uplata za plaće djelatnika. Temeljem Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/2024) došlo je do povećanja koeficijenata za obračun plaće.

6362 – Kapitalne pomoći proračunskim korisnicima iz proračuna koji im nije nadležan – u odnosu na prošlu godinu došlo je do smanjenja prihoda za nabavu kapitalne imovine.

6631 – Tekuće donacije – u 2024. godini škola nije dobila tekuće donacije

6632 – Kapitalne donacije – u 2024. godini škola nije dobila kapitalnu donaciju.

6712 – Prihodi iz nadležnog proračuna za financiranje rashoda za nabavu nefinancijske imovine – do povećanja prihoda u odnosu na prošlu godinu došlo je zbog nabave dva klima uređaja i video nadzora financiranih od strane Primorsko-goranske županije.

3111 – Plaće za redovan rad – do povećanja rashoda došlo je zbog povećanja koeficijenata temeljem Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/2024).

3113 – Plaće za prekovremeni rad – do povećanja rashoda došlo je zbog većeg broja bolovanja djelatnika i odlaska djelatnika na natjecanja državne razine te pravodobne organizacije njihovih zamjena.

3114 – Plaće za posebne uvjete rada – do povećanja rashoda došlo je zbog većeg broja učenika koji se školuju po redovnom programu uz prilagodbu sadržaja.

3132 – Doprinosi za obvezno zdravstveno osiguranje - povećali su se rashodi za plaće djelatnika te sukladno tome su se povećali i rashodi za obvezno zdravstveno osiguranje.

3222 – Materijal i sirovine – do povećanja rashoda došlo je veće nabave namirnica za školsku kuhinju. Marende financiranje od strane Ministarstva i ručkovi za korisnike programa produženog boravka.

3225 – Sitni inventar i auto gume – do povećanja rashoda došlo je zbog nabave sitnog inventara potrebnog za školsku kuhinju (posuđe, pribor za jelo, ručni mikser…).

3227 – Službena, radna i zaštitna odjeća i obuća – došlo je do povećanja rashoda zbog nabave radne odjeće i obuće za djelatnike školske kuhinje i tehničkog osoblja.

3232 – Usluge tekućeg i investicijskog održavanja – došlo je do smanjenja rashoda u odnosu na prošlu godinu jer je u 2023.godini izvršena sanacija fasade na starom dijelu škole.

3236 – Zdravstvene i veterinarske usluge – do povećanja rashoda došlo je zbog većeg broja djelatnika koji su obavili obvezan sistematski pregled.

3237 – Intelektualne i osobne usluge – do smanjenja rashoda došlo je jer se od 2024. godine u osnovnoj školi Čavle više ne polažu stručni ispiti za učitelje tehničke kulture.

3239 – Ostale usluge – došlo je do smanjenja rashoda jer se ručkovi za korisnike produženog boravka više ne nabavljaju putem jednostavne nabave (usluge cateringa) već se pripremaju u školskoj kuhinji.

3722 – Naknade građanima i kućanstvima u naravi – do povećanja rashoda došlo je zbog nabave dodatnog odgojno obrazovnog materijala svim učenicima od prvog do osmog razreda financiranih od strane Općine Čavle i uplatama za prijevoz roditeljima učenika s teškoćama u razvoju financiranog od strane Ministarstva znanosti, obrazovanja i mladih.

4221 – Uredska oprema i namještaj – došlo je do povećanja rashoda zbog nabave projektora i interaktivne ploče financiranih od strane Primorsko-goranske županije.

4223 – Oprema za održavanje i zaštitu – u 2024. godini nabavljen je sustav video nadzora i dva klima uređaja financiranih od strane Primorsko-goranske županije.

1. **BILJEŠKE UZ BILANCU**

0221 – Uredska oprema i namještaj – do povećanja u odnosu na prošlu godinu došlo je temeljem Odluke o prijenosu prava vlasništva na opremi Hrvatske akademske i istraživačke mreže CARNET.

0223 – Oprema za održavanje i zaštitu – do povećanja u odnosu na prošlu godinu došlo je zbog nabave sustava video nadzora i dva klima uređaja.

042 – Sitni inventar – došlo je do povećanja u odnosu na prošlu godinu zbog nabave sitnog inventara za školsku kuhinju.

1112 – Novac na računu kod tuzemnih poslovnih banaka – saldo računa sastoji se od prenesenih sredstava i sredstava za podmirenje režijskih troškova za prosinac 2024.godine

129 – Ostala potraživanja – došlo je do smanjenja potraživanja za bolovanja na teret HZZO-a .HZZO uplatio je na račun državnog proračuna dio potraživanja za naknadu plaće tijekom bolovanja.

23958 – Obveze proračunskih korisnika za povrat u proračun – odnose se na bolovanja na teret HZZO-a.

1. **BILJEŠKE UZ OBRAZAC OBVEZE**

Korisnik je tijekom 2024. godine redovno podmirivao svoje obveze. Stanje nedospjelih obveza na kraju izvještajnog razdoblja iznosi ukupno 165.828,37 € od čega 4.051,15 € odnosi se na međusobne obveze proračunskih korisnika i 161.777,22 € na obveze za rashode poslovanja.

Obveze iskazane na dan 31. prosinac 2024. godine plaćene su u siječnju 2025.godine, izuzev međusobnih obveza koja se odnose na bolovanja na teret HZZO-a i koja se zatvaraju temeljem Upute o zatvaranju potraživanja od HZZO-a koju nam dostavlja Ministarstvo financija i obveza za povrat više plaćenog poreza po godišnjem obračunu.

1. **BILJEŠKE UZ OBRAZAC VRIO**

U 2024. godini došlo je do povećanja u obujmu proizvedene dugotrajne imovine za 37.372,10 eura temeljem Odluke o prijenosu prava vlasništva na opremi Hrvatske akademske i istraživačke mreže CARNET time se povećala dugotrajna imovina za 24 kom Laptopa Lenovo V330, 25 kom Laptopa Lenovo15 IIL, 24 kom Laptopa Acer TravelMate, 2 kom Interaktivnog zaslona, 1 kom računalo Optiflex, 3 kom Switch Meraki, 30 kom AP Meraki MR-36, 2 kom Routera CISCO, digitalnu bežičnu vremensku stanicu i ormar za punjenje laptopa.

OSOBA ZA KONTAKT:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tajana Rožmanić Juričić, dipl.oec

ZAKONSKI PREDSTAVNIK:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tanja Stanković, prof.